พอดีว่าหนูนอนคว่ำหน้าแล้ว แล้วหนูรู้สึกว่าตรงท้องหนูมันเต้นตุ๊บๆเหมือนหัวใจเต้น หนูท้องหรือป่าวคะ
สวัสดีค่ะ การรู้สึกมีการเต้นตุ๊บๆ บริเวณหน้าท้อง โดยเฉพาะเวลานอนลง คือการเต้นของหลอดเลือดแดงใหญ่ส่วนของช่องท้อง (abdominal aorta) ตามจังหวะการเต้นของหัวใจค่ะ ไม่ได้เป็นอาการของการตั้งครรภ์ หากยังไม่มีอาการของการขาดประจำเดือน เพราะอาการของการตั้งครรภ์ที่สำคัญคือ อาการขาดประจำเดือน แต่หากประจำเดือนขาดไปนานแล้ว ก็ควรตรวจหาการตั้งครรภ์ดูด้วยค่ะ